पाएं अपने शहर की ताज़ा ख़बरें और फ्री ई-पेपरडाउनलोड करें
बरकट्ठा थाना क्षेत्र के कोनहारा के समीप ऑल्टो कार डब्ल्यू बी 38 के 8923 व मिलिट्री वाहन के बीच सीधी टक्कर से कार पर सवार तीन लोगों की मौत हो गई। बताया जाता है कोनहारा के नजदीक डायवर्सन के तहत वन वे किया गया है। एक ही रोड में दोनों साइड की गाड़ी पार होती है। बरही की ओर से आती आल्टो कार व बगोदर की तरफ से आते मिलिट्री मिनी ट्रक के बीच टक्कर होने से घटना घटित हुई। मिलिट्री वाहन में ऑक्सीजन गैस सिलिंडर थे, जो इमरजेंसी सेवा में जा रही थी।
बे मौसम बारिश के बीच विपरीत दिशा से आती ऑल्टो कार 800 अनियंत्रित होकर मिनी ट्रक की चपेट में आ गयी। जिससे उसपर सवार दो महिला समेत एक पुरुष की घटनास्थल पर ही मौत हो गई। सूचना पाकर घटना स्थल पर पुलिस पहुंची व जाम को हटाया। वहीं शव को पुलिस ने अपने कब्जे लेकर पोस्टमार्टम के लिए सदर हजारीबाग भेजा गया। पुलिस घटना की छानबीन में जुटी है। साथ ही यह पता लगाने का प्रयास कर रही है कि कार में सवार लाेग कहां के रहने वाले हैं, कहां से अा रहे थे अाैर कहां जा रहे थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn